РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправну

07 Број: 06-2/56-23

28. март 2023. године

Б е о г р а д

**З А П И С Н И К**

**12. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ**

**И ЛОКАЛНУ САМОУПРАВУ, ОДРЖАНЕ 18. МАРТА 2023. ГОДИНЕ**

Седница је почела у 9,00 часова.

Седницом је председавао Владимир Ђукановић, председник Одбора.

Седници су присуствовали чланови Одбора: Братимир Васиљевић, Јован Палалић, Светозар Вујачић, Ђорђе Комленски, Андријана Васић, Дубравка Краљ, Јелена Милошевић, Дејан Шулкић, Владимир Гајић, Миодраг Гавриловић, Ило Михајловски, др Балинт Пастор и проф. др Јелена Јеринић.

Седници су присуствовали и: Драган Јовановић, заменик члана Милице Николић, Дијана Радовић, заменик члана Владана Заграђанина, Ујвари Жомбор, заменик члана др Балинт Пастора и проф. др Ђорђе Павићевић заменик члана проф. др Јелене Јеринић.

Седници је присуствовала и посланик Тамара Миленковић Керковић.

Председник Одбора је ставио на гласање, a чланови и заменици чланова Одбора су **једногласно** утврдили следећи

Д н е в н и р е д

1. Утврђивање предлога кандидата за први избор чланова Високог савета судства које бира Народна скупштина;

2. Утврђивање предлога кандидата за први избор чланова Високог савета тужилаштва које бира Народна скупштина.

**ПРВА ТАЧКА:** Утврђивање предлога кандидата за први избор чланова Високог савета судства које бира Народна скупштина.

Председник Одбора је подсетио присутне да је чланом 49. и 61. Закона о Високом савету судства прописано да на посебној седници Одбор одлучује о предлогу двоструког броја кандидата за избор члана Савета од броја који се бира. С обзиром да Скупштина бира 4 члана ВСС, Одбор ће покушати да на данашњој седници утврди предлог 8 кандидата који ће затим доставити Народној скупштини.

Рекао је да је наведеним чланом Закона прописано и да сваки члан Одбора има право да предложи кандидата за избор члана Савета. Предлог од 8 кандидата за први избор чланова ВСС које бира Народна скупштина Одбор утврђује гласовима две трећине од укупног броја чланова Одбора, те да је Одбор дужан да размотри предлоге кандидата за избор члана Савета које предложи сваки члан Одбора.

Навео је да је прописано да ако Одбор на првој посебној седници не утврди предлог кандидата за први избор чланова Савета које бира Народна скупштина (што значи 8 кандидата), рок за одржавање нове седнице Одбора је најраније осам дана од дана одржавања седнице Одбора на којој није утврђен предлог кандидата.

Нагласио је да само члан Одбора може да предлаже кандидате, док за предложене кандидате могу да гласају и чланови и заменици чланова Одбора, као и да је две трећине од укупног броја чланова или заменика чланова Одбора 12 гласова. На основу наведених одредаба Закона, сваки заинтересовани члан Одбора може да изнесе своје предлоге кандидата за чланове Високог савета судства.

Напоменуо је да су у Е-парламент унета имена свих кандидата који испуњавају услове за избор за члана Високог савета судства, према редоследу, по коме је Одбор разговорао са кандидатима на претходној седници, у суботу 11. марта 2023. године.

Рекао је да ће име кандидата који буде предложен бити видљиво на екрану испред, а да су имена последњих седам кандидата они кандидати који су поднели пријаве за члана и Високог савета судства и Високог савета тужилаштва.

Навео је да су сви присутни од службе Одбора добили спискове кандидата за ВСС и ВСТ ради лакшег праћења предлагања и гласања о кандидатима.

Истакао је да ће након што више не буде предлога, отворити расправу о предложеним кандидатимам након што више не буде предлога од стране присутних чланова Одбора, као и да ће се након закључења расправе приступити гласању о сваком предложеном кандидату појединачно, према редоследу како су унети у Е-парламент.

Нагласио је да ће се утврђеним кандидатом од стране Одбора сматрати онај кандидат за кога буде гласало најмање 12 чланова.

Рекао је да сходном применом члана 50. став 6. Закона, ако више предложених кандидата добије исти и истовремено најмањи број гласова довољан за предлагање Народној скупштини, о избору између тих кандидата ће се поново гласати.

Председник је позвао чланове Одбора да предложе своје кандидате за први избор за чланове Високог савета судства које бира Народна скупштина.

**Владимир Гајић** је предложио кандидате Николу Бодирогу, Војкана Симића и Срђана Стефановића.

**Јован Палалић** је предложио кандидате Наташу Делић и Јелену Вучковић, а подржао је већ предложене кандидате Николу Бодирогу и Срђана Стефановића.

**Ђорђе Комленски** је предложио ккандидате Растка Брајковића, Александра Поповића, Жикицу Дроњка и Марину Грбић.

**Дејан Шулкић** је предложио кандидате Ненада Тешића и Бојана Петровића.

**Миодраг Гавриловић** је предложио кандидате Александра Поповића и Растка Брајковића.

**Јелена Милошевић** је предложила кандидате Драгутина Радосављевића и Александра Поповића, а подржала је и кандидата Јелену Вучковић.

Пошто више није било предлога, присутни су гласали за предложене кандидате.

Резултати гласања су:

Јелена Вучковић – 13 гласова „за“, 2 „уздржана“

Жикица Дроњак – 10 гласова „за“, 3 „против“, 2 „уздржана“

Никола Бодирога – 12 гласова „за“, 1 „протиv“, 2 „уздржана“

Марина Грбић - 14 гласова „за“, 2 „уздржана“

Војкан Симић – 2 гласа „за“, 5 „против“, 5 „уздржаних“

Растко Брајковић – 14 гласова „за“, 2 „уздржана“

Драгутин Радосављевић – 2 гласа „за“, 5 „против“ 3 „уздржана“

Александар Поповић – 15 гласова „за“, 1 „уздржан“

Срђан Стефановић – 12 глaсова „за“, 3 „уздржана“

Ненад Тешић – 2 гласа „за“, 2 „против“, 7 „уздржаних“

Бојан Петровић – 3 гласа „за“, 6 „уздржаних“

Наташа Делић - 11 гласoва „за“, 4 „уздржанa“.

Након што је закључио гласање, председник Одбора је саопштио да су преко 12 гласова „за“, односно преко две трећине гласова чланова Одбора добили кандидати: Јелена Вучковић, Никола Бодирога, Марина Грбић, Растко Брајковић, Александар Поповић и Срђан Стефановић.

**ДРУГА ТАЧКА**: Утврђивање предлога кандидата за први избор чланова Високог савета тужилаштва које бира Народна скупштина.

Председник је обавестио присутне да су правила за избор чланова Високог савета тужилаштва идентична као и за избор чланова Високи савет судства, па су се чланови и заменици чланова Одбора сагласили да се одмах пређе на предлагање кандидата.

**Дејан Шулкић** је предложио кандидате Предрага Ћетковића, Весну Луковић, НенадаТешића и Бојана Петровића.

**Владимир Гајић** је предложио кандидате Мирослава Ђорђевића, Предрага Ћетковића и Весну Луковић.

**Јован Палалић** је предложио кандидате Владимира Симића и Јелену Глушицу.

**Ђорђе Комленски** је предложио кандидата Душана Пурића.

**Светозар Вујачић** је предложио кандидата Наташу Делић.

Пошто више није било предлога, приступило се гласали за предложене кандидате.

Мирослав Ђорђевић – 14 гласова „за“, 1 „против“, 1 „уздржан“

Душан Пурић – 11 гласова „за“, 4 „уздржана“

Предраг Ћетковић – 13 гласова „за“, 2 „уздржана“

Весна Луковић – 12 гласова „за“, 3 „уздржана“

Владимир Симић – 12 гласова „за“, 2 „против“, 2 „уздржана“

Ненад Тешић – 12 гласова „за“, 1 „против“, 3 „уздржана“

Јелена Глушица – 13 гласова „за“, 1 „против“, 2 „уздржана“

Бојан Петровић – 12 гласова „за“, 3 „уздржана“

Наташа Делић – 5 гласова „за“, 4 „уздржана“.

Након што је закључио гласање, председник Одбора је саопштио да су преко 12 гласова „за“, односно преко две трећине добили кандидати Мирослав Ђорђевић, Предраг Ћетковић, Весна Луковић, Владимир Симић, Ненад Тешић, Јелена Глушица и Бојан Петровић.

Седница је завршена у 10,00 часова.

Саставни део Записника je обрађен тонски снимак 12. седнице.

СЕКРЕТАР ПРЕДСЕДНИК

Сања Пецељ Владимир Ђукановић